钦定古今图书集成/方舆汇编/职方典/第1184卷 > 《安国寺寻春》前人
## 钦定古今图书集成/方舆汇编/职方典/第1184卷 > 《安国寺寻春》前人

卧闻“百舌呼春风，起寻花柳村村同。城南古寺修竹
合，小房曲槛攲深红。看花叹老忆年少，对酒思家愁
老翁。病眼不羞云母乱，鬓丝强理茶烟中。遥知二月
王城外，玉仙洪福花如海。薄罗匀雾盖新妆，怪马争
风鸣杂佩。玉川先生真可怜，一生耽酒终无钱。病过
春风九十日，独抱添丁看花发。”